***PROIECT***

**GUVERNUL REPUBLICII MOLDOVA**

**HOTĂRÂRE**

**nr.\_\_\_\_\_\_ din \_\_\_\_\_\_\_\_\_\_\_\_\_\_\_\_**

**cu referire la unele particularități de aplicare a unor prevederi din**

**Hotărârea Guvernului nr.868/2014 privind finanțarea în bază de cost standard**

**per elev a instituțiilor de învățământ primar și secundar general din**

**subordinea autorităților publice locale de nivelul al doilea**

În temeiul art.145 alin.(l) lit.(a) din Codul educației nr.152/2014 (Monitorul Oficial al Republicii Moldova, 2014,319-324, art.634), cu modificările ulterioare, Guvernul

**HOTĂRĂŞTE:**

1. În scopul asigurării acoperirii deficitului înregistrat în anul 2021 în instituțiile de învățământ general pentru achitarea salariilor angajaților, prin derogare de la Regulamentul privind finanțarea în bază de cost standard per elev a instituțiilor de învățământ primar și secundar general din subordinea autorităților publice locale de nivelul al doilea, aprobat prin Hotărârea Guvernului m.868/2014, se permite:
2. redistribuirea, între instituțiile de învățămînt primar și secundar, a economiilor identificate la cheltuieli de personal pentru acoperirea insuficienței atestate în unele instituții;
3. repartizarea, către instituțiile de învățământ primar și secundar ce atestă insuficiență la cheltuieli de personal, a mijloacelor financiare din contul economiilor identificate la instituțiile de învățământ extrașcolar, la măsurile ce țin de organizarea odihnei de vară a copiilor și adolescenților, de desfășurare a olimpiadelor și a examenelor de absolvire, precum și la componenta unității administrativ-teritoriale și din fondul pentru educație incluzivă;
4. redistribuirea altor economii identificate în cadrul fiecărei instituții de învățământ primar și secundar pentru acoperirea prioritară a cheltuielilor de personal.
5. Se exclude excepția privind gimnaziile mici din pct.3 al Regulamentului privind repartizarea și utilizarea mijloacelor financiare din componenta unității administrativ-teritoriale.
6. Se aplică pct.5, alin.3) al Regulamentului privind repartizarea și utilizarea mijloacelor financiare din componenta unității administrativ-teritoriale inclusiv pentru gimnaziile mici.
7. Se aplică modificările operate prin pct.1, pct.2 și pct. 3 al prezentei Hotărâri exclusiv pentru anul financiar 2021.
8. Prezenta hotărâre intră în vigoare la data publicării în Monitorul Oficial al Republicii Moldova.

**PRIM - MINISTRU Natalia GAVRILIȚA**

Contrasemnează :

**Ministrul Educației și Cercetării Anatolie TOPALĂ**

**Ministrul Finanțelor Dumitru BUDIANSCHI**